मोहन भागवत जो करें उसी का श्रेय लें : केजरीवाल  
अन्ना हजारे के एक वीडियो संदेश के साथ उनके सहयोगियों ने हिसार लोकसभा सीट पर होने वाले उपचुनाव से ठीक पहले अपना प्रचार शुरू कर दिया।
टीम अण्णा के सदस्य अरविंद केजरीवाल और मनीष सिसोदिया जनलोकपाल बिल के प्रति समर्थन जुटाने के उद्देश्य से शनिवार को हिसार पहुंचे हैं। हरियाणा में हिसार विधानसभा सीट के लिए जल्द ही उपचुनाव होने वाले हैं जिसमें अन्ना ने कांग्रेस के उम्मीदवार का विरोध करने की बात कही है। इसी सिलसिले में उनकी टीम के सदस्य आज से पूरे विधानसभा क्षेत्र में घूम-घूम कर कांग्रेस की असलियत बताने की कोशिश करेंगे।  किरण बेदी भी इस महीने की दस तारीख को यहां पहुंचेंगी। हिसार में 13 अक्टूबर को वोटिंग होनी है। टीम अन्ना के सदस्य अरविंद केजरीवाल ने हिसार पहुंचने पर आरएसएस प्रमुख मोहन भागवत पर निशाना साधते हुए कहा कि भागवत जो करते हैं उसी का श्रेय लें। साथ ही उन्होंने कहा कि रामलीला मैदान में सभी पार्टियों और संगठनों के लोग मौजूद थे।